ddrg/super_eurlex huggingface dataset:
3)

Panta 3. punktā pievienota šāda daļa: “Tomēr pagaidu licenču pieteikumiem siera eksportam uz Amerikas Savienotajām Valstīm 2005. kvotu gadā, kurus savās valstīs iesnieguši Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (“jaunajās dalībvalstīs”) reģistrēti pretendenti, piemērojami šādi pārejas pasākumi: a) eksporta darbības vēsture saskaņā ar pirmās daļas a) punktu nav nepieciešama pieteikumu iesniedzējiem, kas reizē ar pieteikumu iesniedz dokumentālu apliecinājumu tam, ka viņi vismaz trīs gadus ir reģistrēti kādā no jaunajām dalībvalstīm un katrā no minētajiem gadiem eksportējuši sieru, izņemot gadījumus, kad pagaidu licences pieteikums tiek iesniegts: i) Čehijas Republikā siera eksportam uz Amerikas Savienotajām Valstīm saskaņā ar Harmonizētās tarifu shēmas (HTS) 4. nodaļas 16., 17., 18., 20. un 25. papildpiezīmēs aprakstītajām kvotām, attiecībā uz ko bija noteikta valstij specifiska kvota 2003. gadam; ii) Ungārijā siera eksportam uz Amerikas Savienotajām Valstīm saskaņā ar HTS 4. nodaļas 25. papildpiezīmē aprakstītajām kvotām, attiecībā uz ko bija noteikta valstij specifiska kvota 2003. gadam; iii) Polijā siera eksportam uz Amerikas Savienotajām Valstīm saskaņā ar HTS 4. nodaļas 16. un 21. papildpiezīmē aprakstītajām kvotām, attiecībā uz ko bija noteikta valstij specifiska kvota 2003. gadam; iv) Slovākijā siera eksportam uz Amerikas Savienotajām Valstīm saskaņā ar HTS 4. nodaļas 16. papildpiezīmē aprakstītajām kvotām, attiecībā uz ko bija noteikta valstij specifiska kvota 2003. gadam; b) pirmās daļas b) punkta nolūkiem pieteikuma iesniedzējam var būt viņa izraudzīts importētājs 2005. gadam, ko uzskata par filiāli, ja vien ir ievērots sekojošais: i) tā pieteikums tika iesniegts — Čehijas Republikā nolūkā saņemt pagaidu licenci siera eksportam uz Amerikas Savienotajām Valstīm saskaņā ar kvotām, kas aprakstītas HTS 4. nodaļas 16., 17., 18., 20. un 25. papildpiezīmē, — Ungārijā nolūkā saņemt pagaidu licenci siera eksportam uz Amerikas Savienotajām Valstīm saskaņā ar kvotām, kas aprakstītas HTS 4. nodaļas 25. papildpiezīmē, — Polijā nolūkā saņemt pagaidu licenci siera eksportam uz Amerikas Savienotajām Valstīm saskaņā ar kvotām, kas aprakstītas HTS 4. nodaļas 16. un 21. papildpiezīmē, — Slovākijā nolūkā saņemt pagaidu licenci siera eksportam uz Amerikas Savienotajām Valstīm saskaņā ar kvotām, kas aprakstītas HTS 4. nodaļas 16. papildpiezīmē; ii) pieteikuma iesniedzējs kompetentajai iestādei dalībvalstī, kur iesniegts pieteikums, sniedz dokumentālu pierādījumu tam, ka tas bijis reģistrēts jaunajās dalībvalstīs vismaz trīs gadus un attiecīgo sieru eksportējis uz ASV katrā no minētajiem trijiem kalendārajiem gadiem pirms pieteikuma iesniegšanas; iii) pieteikuma iesniedzējs kompetentajai iestādei dalībvalstī, kur iesniegts pieteikums, sniedz rakstisku apņemšanos sākt procedūru, lai izveidotu filiāli Amerikas Savienotajās Valstīs; iv) pieteikuma iesniedzējs kompetentajai iestādei dalībvalstī, kur iesniegts pieteikums, iesniedz pierādījumu izvedumiem, kuri sadarbībā ar izraudzītajiem importētājiem veikti 12 mēnešu laikā pirms pieteikuma iesniegšanas.”.
(3)

Viens no ražotājiem eksportētājiem, proti, Ikegami Tsushinki Co. Ltd. (“Ikegami”), vēstulē, kuru 1999. gada 15. aprīlī saņēma Komisija, pieprasīja iekļaut pielikumā dažus jaunus profesionālo kameru sistēmu modeļus un to papildu aprīkojumu, tādējādi atbrīvojot tos no antidempinga maksājuma piemērošanas. Padome 2000. gada janvārī ar Regulu (EK) Nr. 176/2000 (4) (“grozošā regula”) apmierināja šo pieprasījumu un atbilstīgi grozīja Regulu (EK) Nr. 1015/94. Saskaņā ar Regulas (EK) Nr. 176/2000 2. pantu šis grozījums stājās spēkā nākamajā dienā pēc tā publicēšanas Eiropas Kopienu Oficiālajā Vēstnesī, t.i., 2000. gada 28. janvārī.
2)

4. pants tiek mainīts šādi: a) 2. punkts tiek aizstāts ar šādu tekstu: “2. Ar sertifikātiem saistītā garantija uz 100 kg cukura, kas norādīta sertifikāta 17. ailē, ir: — 0,30 EUR par īpašu preferences cukuru un CXL koncesiju cukuru, — 2 EUR par preferences cukuru ĀKK-Indija.”; b) 3. punkta otrā rindkopa tiek aizstāta ar šādu tekstu: “Atkāpjoties no pirmās rindkopas, ja attiecībā uz ĀKK-Indijas preferences cukuru tiek sasniegta piegādes pienākuma robeža piegādes perioda ietvaros vienai no eksportētājvalstīm, sertifikātu pieprasījumi attiecībā uz nākošo piegādes periodu šai valstij var tikt iesniegti astoņas nedēļas pirms attiecīgā pārdošanas perioda pirmās dienas.”; c) Tiek pievienots šāds 5. un 6. punkts: “5. Atkāpjoties no regulas (EK) Nr. 1291/2000 35. panta 2. punkta: a) ja sertifikāts tiek atdots izdevējorganizācijai pirmajās sešdesmit tā derīguma termiņa dienās, saņemtā garantija tiek samazināta par 50 %; b) ja sertifikāts tiek atdots izdevējorganizācijai, sākot no sešdesmit pirmās tā derīguma termiņa dienas un līdz piecpadsmitajai dienai pēc tā derīguma termiņa beigām, saņemtā garantija tiek samazināta par 25 %. 6. Nekaitējot piegādes pienākumu kvantitatīvajiem ierobežojumiem, kas noteikti saskaņā 9. pantu, un kvotām, kas minētas 16. un 22. pantā, saskaņā ar 5. punktu atdotajos sertifikātos minētie daudzumi var tikt piešķirti no jauna. Dalībvalstis paziņo Komisijai tai pat laikā, kad par 5. panta 1. punktā minētajiem nedēļas daudzumiem, par daudzumiem, par kādiem ir atdoti sertifikāti kopš to iepriekšējā ziņojuma laika.”
1)

Pozīciju “Fiziskas personas” papildina ar šādiem ierakstiem: a) Mohamed Ben Mohamed Abdelhedi. Adrese: via Catalani 1, (Varēze, Itālija). Dzimšanas datums: 1965. gada 10. augusts. Dzimšanas vieta: Sfax (Tunisija). Nodokļu maksātāja reģistrācijas numurs: BDL MMD 65M10 Z352S; b) Kamel Darraji. Adrese: Belotti 16, Busto Arsizio (Varēze, Itālija). Dzimšanas datums: 1967. gada 22. jūlijs. Dzimšanas vieta: Menzel Bouzelfa (Tunisija). Nodokļu maksātāja reģistrācijas numurs: DRR KML 67L22 Z352Q vai DRR KLB 67L22 Z352S; c) Mohamed El Mahfoudi. Adrese: via Puglia 22, Gallarate (Varēze, Itālija). Dzimšanas datums: 1964. gada 24. septembris. Dzimšanas vieta: Agadir (Maroka). Nodokļu maksātāja reģistrācijas numurs: LMH MMD 64P24 Z330F; d) Imed Ben Bechir Jammali. Adrese: via Dubini 3, Gallarate (Varēze, Itālija). Dzimšanas datums: 1968. gada 25. janvāris. Dzimšanas vieta: Menzel Temine (Tunisija). Nodokļu maksātāja reģistrācijas numurs: JMM MDI 68A25 Z352D; e) Habib Ben Ahmed Loubiri. Adrese: via Brughiera 5, Castronno (Varēze, Itālija). Dzimšanas datums: 1961. gada 17. novembris. Dzimšanas vieta: Menzel Temine (Tunisija). Nodokļu maksātāja reģistrācijas numurs: LBR HBB 61S17 Z352F; f) Chabaane Ben Mohamed Trabelsi. Adrese: via Cuasso 2, Porto Ceresio (Varēze, Itālija). Dzimšanas datums: 1966. gada 1. maijs. Dzimšanas vieta: Menzel Temine (Tunisija). Nodokļu maksātāja reģistrācijas numurs: TRB CBN 66E01 Z352O;
(1)

Al Furqan (alias a) Dzemilijati Furkan; b) Dzem’ijjetul Furqan; c) Association for Citizens Rights and Resistance to Lies; d) Dzemijetul Furkan, e) Association of Citizens for the Support of Truth and Suppression of Lies; f) Sirat; g) Association of Education, Culture and Building Society — Sirat; h) Association for Education, Culture and Building Society — Sirat; i) Association for Education, Cultural and to Create Society — Sirat; j) Istikamet; k) In Siratel). Adreses: a) Put Mladih Muslimana 30a, 71 000 Sarajevo, Bosnia-Herzegovina; b) ul. Strossmajerova 72, Zenica, Bosnia-Herzegovina; c) Muhameda Hadzijahica 42, Sarajevo, Bosnia-Herzegovina.
Oficiālais Vēstnesis L 192 , 31/07/2003 Lpp. 0007 - 0007



Komisijas Regula (EK) Nr. 1350/2003 (2003. gada 30. jūlijs), ar ko groza Regulu (EK) Nr. 97/95 attiecībā uz kartupeļu cietes ražošanu 2003./2004. tirdzniecības gadā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1104/2003 [2], un jo īpaši tās 8. panta 5. punktu, ņemot vērā Padomes 1994. gada 27. jūlija Regulu (EK) Nr. 1868/94, ar ko nosaka kvotu sistēmu attiecībā uz kartupeļu cietes ražošanu [3], kurā jaunākie grozījumi izdarīti ar Regulu (EK) Nr. 962/2002 [4], un jo īpaši tās 8. pantu, tā kā: (1) Daudzumi, kas attiecināmi uz 2001./2002. tirdzniecības gadu, attiecībā uz minimālo cenu un maksājumiem ražotājam, kas noteikti Regulā (EEK) Nr. 1766/92 noteiktie daudzumi, par kuriem maksā minimālo cenu, un samaksa ražotājiem, kā arī Regulā (EK) Nr. 1868/94 noteiktā piemaksa cietes ražotājiem 2002./2003. un 2003./2004. tirdzniecības gadā paliek nemainīgi. (2) II pielikumā Komisijas 1995. gada 17. janvāra Regulai (EK) Nr. 97/95, kurā izklāstīti sīki izstrādāti noteikumi par to, kā piemērot Padomes Regulu (EEK) Nr. 1766/92 attiecībā uz minimālo cenu un kompensācijas maksājumu, kas jāsaņem kartupeļu audzētājiem, un Padomes Regulu (EK) Nr. 1868/94, ar ko nosaka kvotu sistēmu attiecībā uz kartupeļu cietes ražošanu [5], kurā jaunākie grozījumi izdarīti ar Regulu (EK) Nr. 1425/2002 [6], ir noteikta minimālā cena, cietes ražotājiem piešķiramā piemaksa un audzētājiem paredzētā samaksa par kartupeļiem atkarībā no cietes satura un 5050 g kartupeļu hidrostatiskā svara līdz 2002./2003. tirdzniecības gadam. Tādēļ minētais pielikums ir jāgroza, lai tajā iekļautu datus par 2003./2004. tirdzniecības gadu, norādot tādus pašus skaitļus, kādi norādīti 2001./2002. un 2002./2003. tirdzniecības gadam. (3) Lai nodrošinātu tirdzniecības gadu nepārtrauktību, šajā regulā paredzētos pasākumus jāsāk piemērot no 2003. gada 1. jūlija. (4) Attiecīgi jāgroza Regula (EK) Nr. 97/95. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 97/95 II pielikumā apakšpozīciju "B daļa – 2001./2002. un 2002./2003. tirdzniecības gads" aizstāj ar "B daļa – 2001./2002., 2002./2003. un 2003./2004. tirdzniecības gads". 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. jūlijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 158, 27.6.2003., 1. lpp. [3] OV L 197, 30.7.1994., 4. lpp. [4] OV L 149, 7.6.2002., 1. lpp. [5] OV L 16, 24.1.1995., 3. lpp. [6] OV L 206, 3.8.2002., 3. lpp. --------------------------------------------------
Oficiālais Vēstnesis L 100 , 11/04/2001 Lpp. 0011 - 0011



Komisijas Regula (EK) Nr. 717/2001 (2001. gada 10. aprīlis), ar ko groza Regulu (EK) Nr. 790/2000, ar ko nosaka tirdzniecības standartu tomātiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 2. panta 2. punktu, tā kā: (1) Komisijas 2000. gada 14. aprīļa Regulas (EK) Nr. 790/2000, ar ko nosaka tirdzniecības standartu tomātiem [3], pielikums paredz noteikumus par tomātu klasifikāciju. (2) Lai nodrošinātu pasaules tirgus pārskatāmību, šie noteikumi būtu jāgroza; Apvienoto Nāciju Organizācijas Eiropas Ekonomikas komisijas ieteiktais standarts tomātiem ir nesen grozīts, lai paredzētu to, ka ķiršveida tomātiem nevar būt saaugušu ieplaisājumu, pat ne II šķiras tomātiem. (3) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 790/2000 pielikuma II sadaļas (Noteikumi par kvalitāti) B daļas (Klasifikācija) iii) punkta (II šķira) trešo ievilkumu aizstāj ar šādu: "— saauguši ieplaisājumi, kas ir ne vairāk kā 3 cm gari, attiecībā uz apaļiem, ribotiem vai iegareniem tomātiem." 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. To piemēro no otrā mēneša pirmās dienas pēc tās stāšanās spēkā. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 10. aprīlī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 328, 23.12.2000., 2. lpp. [3] OV L 95, 15.4.2000., 24. lpp. --------------------------------------------------
Oficiālais Vēstnesis L 181 , 04/07/2001 Lpp. 0016 - 0016



Komisijas Regula (EK) Nr. 1343/2001 (2001. gada 3. jūlijs), ar kuru groza Regulu (EK) Nr. 449/2001, ar ko paredz sīki izstrādātus noteikumus Padomes Regulas (EK) Nr. 2201/96 piemērošanai attiecībā uz atbalsta shēmu par augļu un dārzeņu pārstrādes produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2699/2000 [2], un jo īpaši tās 6. panta 1. punktu, tā kā: (1) Komisijas Regulas (EK) Nr. 449/2001 [3] 3. panta 4. punkta e) apakšpunkts paredz, ka noteikumi, kas reglamentē pārstrādātāja veikto samaksu par izejvielām ražotāju organizācijai, ir jāparedz līgumos un it īpaši jānosaka, ka maksājuma termiņš nevar pārsniegt 60 dienas, skaitot no katra sūtījuma piegādes dienas. (2) Lai nodrošinātu vajadzīgo elastību un atvieglotu sistēmas pārvaldīšanu, minētais termiņš būtu jāpagarina līdz otrā mēneša beigām, kas seko piegādes mēnesim. Šis noteikums jāpiemēro tikai tiem līgumiem, kas noslēgti pēc šīs regulas stāšanās spēkā. (3) Šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants 3. panta 4. punkta e) apakšpunktu aizstāj ar šo: "e) cena, kas jāmaksā par izejvielām, kas var atšķirties atkarībā no šķirnes un/vai kvalitātes, un/vai piegādes laikposma. Attiecībā uz tomātiem, persikiem un bumbieriem līgumā norāda arī piegādes stadiju, kurā minēto cenu piemēro, kā arī samaksas noteikumus. Neviens maksājuma termiņš nedrīkst pārsniegt divus mēnešus, skaitot no katra sūtījuma piegādes mēneša beigām." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 3. jūlijā Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 311, 12.12.2000., 9. lpp. [3] OV L 64, 6.3.2001., 16. lpp. --------------------------------------------------
Oficiālais Vēstnesis L 151 , 07/06/2001 Lpp. 0001 - 0002



Padomes Regula (EK) Nr. 1105/2001 (2001. gada 30. maijs), ar groza Regulu (EEK) Nr. 1911/91 par Kopienas tiesību aktu piemērošanu Kanāriju salām EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Spānijas un Portugāles Pievienošanās aktu, jo īpaši tā 25. panta 4. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Regulas (EEK) Nr. 1911/91 [4] 5. panta 1. punktā paredzēts pārejas laiks, kurā Spānijas iestādēm ir atļauts piemērot ražošanas un importa nodokli (APIM) visiem produktiem, ko ieved vai ražo Kanāriju salās. (2) Minētās regulas 6. panta 1. punktā paredzēts pārejas laiks, lai pakāpeniski ieviestu kopējo muitas tarifu (KMT) Kanāriju salās. (3) Abi pārejas laiki beidzas 2000. gada 31. decembrī. (4) Spānijas iestādes 2000. gada oktobrī un novembrī izteica lūgumu pagarināt minētos pārejas laikus un pasākumus, kas noteikti, pamatojoties uz Regulu (EEK) Nr. 1911/91. (5) Spānijas iestādes 2000. gada oktobrī un novembrī paziņoja par jaunu nodokli, kuru piemēros Kanāriju salām un kura mērķis ir kompensēt traucēkļus, kas minēti līguma 299. panta 2. punktā. (6) Lūgumā tika iekļauti dokumenti, kas norādīja, ka pat gadījumā, ja Kanāriju salu ekonomiskais stāvoklis ir uzlabojies pārejas laikā, reģiona pilnīga iekļaušana izraisītu rūpniecisko un tirdzniecības darbību pasliktināšanos un līdz ar to arī nodarbinātības pasliktināšanos dažādās attiecīgajās nozarēs. (7) Tomēr īsajā dotajā laikā nebija iespējams novērtēt, kādu ietekmi pilnībā Kanāriju salu ekonomiskajam un sociālajam stāvoklim radījusi pastāvošo pasākumu atcelšana vai grozīšana. (8) Lai nodrošinātu to, ka attiecīgajiem uzņēmējiem tiek nodrošināta konkrēta darbības nepārtrauktība likumdošanas jomā, kas ietekmē viņu uzņēmējdarbību, minētos pārejas laikus var pagarināt par vienu gadu. (9) Tiklīdz iepriekšminētais vērtējums ir paveikts, Komisija vajadzības gadījumā sniegs jaunu priekšlikumu, ņemot vērā mērķus, kas noteikti Līguma 299. panta 2. punktā, IR PIEŅĒMUSI ŠO REGULU. 1. pants Regulas (EEK) Nr. 1911/91 5. panta 1. un 6. punktā, un 6. panta 1. punktā datumu "2000. gada 31. decembris" aizstāj ar datumu "2001. gada 31. decembris". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 30. maijā Padomes vārdā — priekšsēdētāja B. Lejon [1] Priekšlikums sniegts 2001. gada 9. februārī (Oficiālajā Vēstnesī vēl nav publicēts). [2] Atzinums saņemts 2001. gada 3. aprīlī (Oficiālajā Vēstnesī vēl nav publicēts). [3] Atzinums saņemts 2001. gada 1. aprīlī (Oficiālajā Vēstnesī vēl nav publicēts). [4] OV L 171, 29.6.1991., 1. lpp. Regulā jaunākie grozījumi izdarīti ar Regulu (EK) Nr. 2674/99 (OV L 326, 18.12.1988., 3. lpp.). --------------------------------------------------
Oficiālais Vēstnesis L 118 , 19/05/2000 Lpp. 0001 - 0001



Padomes Regula (EK) Nr. 1040/2000 (2000. gada 16. maijs), ar ko groza Regulu (EK) Nr. 1255/1999 par piena un piena produktu tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 36. un 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Regulas (EK) Nr. 1255/1999 [4] 31. pants paredz kompensācijas par dažiem produktiem, uz kuriem regula attiecas, ja tos eksportē kā preces, kas uzskaitītas II pielikumā, pamatojoties uz šo produktu cenām pasaules tirgū un starpību starp šīm cenām un cenām Kopienā, robežās, kas izriet no nolīgumiem, kas noslēgti saskaņā ar Eiropas Kopienas dibināšanas līguma 300. pantu. (2) Attiecībā uz vairākām lauksaimniecības nozarēm, jo īpaši labības, cukura, rīsu un olu nozarēm Komisijai ir pienākums noteikt preces, par kurām var pretendēt uz eksporta kompensācijām, tostarp preces, kuras nav Eiropas Kopienas dibināšanas līguma I pielikumā uzskaitīto starpā, nolūkā nodrošināt elastību, kas nepieciešama, lai maksimāli efektīvi izmantotu pieejamos resursus; tādēļ ir lietderīgi uzlikt Komisijai šo pašu pienākumu noteikt preces, par kurām var saņemt kompensācijas piena produktu nozarē, IR PIEŅĒMUSI ŠO REGULU. 1. pants Regulas (EK) Nr. 1255/1999 31. panta 14. punktu aizstāj ar šādu: "14. Komisija saskaņā ar 42. pantā izklāstīto kārtību pieņem sīki izstrādātus noteikumus šā panta piemērošanai, tostarp kārtību nepiešķirto un neizmantoto eksportējamo daudzumu atkārtotai sadalīšanai, kā arī II pielikuma grozījumus. Tomēr sīki izstrādātus noteikumus 8., 10., 11. un 12. punkta piemērošanai attiecībā uz produktiem, kas minēti 1. pantā un kurus eksportē kā preces, kas uzskaitītas šīs regulas II pielikumā, pieņem saskaņā ar Regulas (EK) Nr. 3448/93 16. pantā izklāstīto kārtību." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 16. maijā Padomes vārdā — priekšsēdētājs L. Capoulas Santos [1] OV C 89 E, 28.3.2000., 31. lpp. [2] Atzinums sniegts 2000. gada 3. maijā (Oficiālajā Vēstnesī vēl nav publicēts). [3] OV C 75, 15.3.2000., 14. lpp. [4] OV L 160, 26.6.1999., 48. lpp. --------------------------------------------------
Oficiālais Vēstnesis L 302 , 01/12/2000 Lpp. 0035 - 0035



Komisijas Regula (EK) Nr. 2630/2000 (2000. gada 30. novembris), ar ko groza Padomes Regulu (EK) Nr. 1420/1999, ieviešot kopīgus noteikumus un procedūras dažu veidu atkritumu sūtīšanai no Eiropas Kopienas uz Bahreinu, Haiti, Hondurasu, Lībiju, Namībiju, Katāru, Uzbekistānu un Vatikānu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 259/93 (1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās [1], kurā jaunākie grozījumi izdarīti ar Komisijas Lēmumu 1999/816/EK [2], un jo īpaši tās 17. panta 3. punktu, tā kā: (1) Janvārī Eiropas Komisija izsūtīja verbālnotu visām valstīm, kas nav ESAO dalībvalstis (arī Ungārijai un Polijai, kas vēl nepiemēro ESAO Lēmumu C(92)39 galīgā versija). Verbālnotai bija trīs uzdevumi: i) informēt minētās valstis par Kopienas jaunajām regulām; ii) lūgt apstiprināt attiecīgās pozīcijas, kas norādītas minēto regulu pielikumos; iii) saņemt atbildi no valstīm, kas nebija atbildējušas 1994. gadā. (2) Šādas atbildējušās valstis informēja Komisiju par to, ka nevēlas uzņemt atkritumus, kas uzskaitīti Regulas (EEK) Nr. 259/93 II pielikumā: 1. Bahreina (atbilde iesniegta 2000. gada 29. februārī); 2. Haiti (atbilde iesniegta 2000. gada 1. martā); 3. Hondurasa (atbilde iesniegta 2000. gada 23. martā); 4. Lībija (atbilde iesniegta 2000. gada 22. februārī); 5. Namībija (atbilde iesniegta 2000. gada 20. februārī); 6. Katāra (atbilde iesniegta 2000. gada 9. maijā); 7. Uzbekistāna (atbilde iesniegta 2000. gada 6. martā); 8. Vatikāns (atbilde iesniegta 2000. gada 16. martā). (3) Saskaņā ar Regulas (EEK) Nr. 259/93 17. panta 3. punktu minēto valstu oficiāls lūgums 2000. gada 19. jūnijā tika darīts zināms komitejai, kas izveidota atbilstīgi 18. pantam Padomes Direktīvā 75/442/EEK (1975. gada 15. jūlijs) par atkritumiem [3], kurā jaunākie grozījumi izdarīti ar Komisijas Lēmumu 96/350/EK [4]. (4) Ņemot vērā minēto valstu jauno stāvokli, jāgroza Padomes Regula (EK) Nr. 1420/1999 [5], ar kuru ieviesti kopīgi noteikumi un procedūras dažu veidu atkritumu pārvadāšanai, IR PIEŅĒMUSI ŠO REGULU. 1. pants Regulu (EK) Nr. 1420/1999 groza šādi: 1. Regulas A pielikumā pievieno šādas valstis ar piezīmi "Visi veidi" : "Bahreina, Haiti, Hondurasa, Lībija, Namībija, Katāra, Uzbekistāna un Vatikāns." 2. No B pielikuma saraksta svītro šādas valstis: "Bahreina, Haiti, Hondurasa, Namībija, Katāra, Uzbekistāna un Vatikāns." 2. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 30. novembrī Komisijas vārdā — Komisijas loceklis Pascal Lamy [1] OV L 30, 6.2.1993., 1. lpp. [2] OV L 316, 10.12.1999., 45. lpp. [3] OV L 194, 25.7.1975., 39. lpp. [4] OV L 135, 6.6.1996., 32. lpp. [5] OV L 166, 1.7.1999., 6. lpp. --------------------------------------------------